Nafarroako Parlamentuko Osoko Bilkurak, 2013ko apirilaren 11n egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da jarrera positiboagoa eta proaktiboagoa har dezan euskara hedabideetan sustatzeari dagokionez”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut. Honakoa du testua:

“1. Nafarroako Parlamentuak Nafarroako Gobernua premiatzen du jarrera positiboagoa eta proaktiboagoa har dezan euskara hedabideetan sustatzeari dagokionez, halako moduan non euskara hutsezko irrati-emisioa erraztuko baitu.

2. Nafarroako Parlamentuak Nafarroako Gobernua premiatzen du orain arte izan duen jarrera berrazter dezan, Euskalerria Irratiarentzako lizentzia bat emateari dagokionez, haren borondatearen kontrako irregulartasun-egoera konpontze aldera.

3. Nafarroako Parlamentuak Nafarroako Gobernua premiatzen du azterketa bat egin dezan, hiru hilabeteko epean, ezagutze aldera bete gabe gelditu ahal izan diren komunikazio-premiak, 2013ko urtarrilaren 29an ezagututako adjudikazioaren ondoren. 

4. Nafarroako Parlamentuak Nafarroako Gobernua premiatzen du Industria, Energia eta Turismo Ministerioari eska diezaion lizentzia-eskuragarrien kopurua handitzea, gai honetako premiak betetzeko eta, hartara, aniztasuna bermatzeko; bereziki, hizkuntza-aniztasuna”.

